ดอกเบี้ยวิ่ง ทิ้งบอนด์?
โดย...จิรวัฒน์ สุภรณ์ไพบูลย์เมื่อดอกเบี้ยหรืออัตราผลตอบแทนของตราสารหนี้ปรับขึ้น บอนด์ (พันธบัตรและหุ้นกู้ หรือที่มักรวมเรียกว่าตราสารหนี้) ที่เสนอขายในช่วงดอกเบี้ยต่ำกว่าจะมีความน่าสนใจลดลง และราคาก็จะปรับลง เนื่องจากนักลงทุนหันไปให้ความสนใจบอนด์ออกใหม่ที่มีโอกาสให้ดอกเบี้ยสูงขึ้น การถือบอนด์ในช่วงดอกเบี้ยสูงขึ้นอาจขาดทุนได้ หากราคาบอนด์ปรับลงมากจนไม่คุ้มกับดอกเบี้ยที่ได้รับ เหมือนช่วงปลายปี 2016 ที่ดอกเบี้ยพันธบัตรสหรัฐเพิ่มขึ้นถึง 0.8% ทำให้ผลตอบแทนรวม (ส่วนต่างราคา+ดอกเบี้ย) ของการถือพันธบัตร 10 ปี ลดลงถึง 3.8% และเมื่อดอกเบี้ยสหรัฐมีทีท่าจะปรับขึ้นอีก คำถามสำคัญคือ นักลงทุนต้องทิ้งการลงทุนในบอนด์เพื่อหลีกเลี่ยงผลขาดทุนหรือไม่เพื่อตอบคำถามดังกล่าว จุดสำคัญที่ต้องพิจารณาคือ 1) ดอกเบี้ยจะปรับขึ้นหลายครั้งตามที่ตลาดคาดหรือไม่ 2) ดอกเบี้ยประเทศอื่นๆ ต้องปรับขึ้นตามดอกเบี้ยสหรัฐหรือไม่ และ 3) ราคาบอนด์ในปัจจุบันจะมีโอกาสปรับลดลงอีกมากหรือไม่เมื่อพิจารณาจากข้อมูลและภาวการณ์ในปัจจุบัน พบว่า 1) นักวิเคราะห์หลายรายเริ่มเชื่อว่าธนาคารกลางสหรัฐอาจไม่สามารถขึ้นดอกเบี้ยได้มากครั้งตามที่เฟด แถลงไว้ เนื่องจากความกดดันทาง
6 มี.ค. 2560

โดย...จิรวัฒน์ สุภรณ์ไพบูลย์เมื่อดอกเบี้ยหรืออัตราผลตอบแทนของตราสารหนี้ปรับขึ้น บอนด์ (พันธบัตรและหุ้นกู้ หรือที่มักรวมเรียกว่าตราสารหนี้) ที่เสนอขายในช่วงดอกเบี้ยต่ำกว่าจะมีความน่าสนใจลดลง และราคาก็จะปรับลง เนื่องจากนักลงทุนหันไปให้ความสนใจบอนด์ออกใหม่ที่มีโอกาสให้ดอกเบี้ยสูงขึ้น การถือบอนด์ในช่วงดอกเบี้ยสูงขึ้นอาจขาดทุนได้ หากราคาบอนด์ปรับลงมากจนไม่คุ้มกับดอกเบี้ยที่ได้รับ เหมือนช่วงปลายปี 2016 ที่ดอกเบี้ยพันธบัตรสหรัฐเพิ่มขึ้นถึง 0.8% ทำให้ผลตอบแทนรวม (ส่วนต่างราคา+ดอกเบี้ย) ของการถือพันธบัตร 10 ปี ลดลงถึง 3.8% และเมื่อดอกเบี้ยสหรัฐมีทีท่าจะปรับขึ้นอีก คำถามสำคัญคือ นักลงทุนต้องทิ้งการลงทุนในบอนด์เพื่อหลีกเลี่ยงผลขาดทุนหรือไม่เพื่อตอบคำถามดังกล่าว จุดสำคัญที่ต้องพิจารณาคือ 1) ดอกเบี้ยจะปรับขึ้นหลายครั้งตามที่ตลาดคาดหรือไม่ 2) ดอกเบี้ยประเทศอื่นๆ ต้องปรับขึ้นตามดอกเบี้ยสหรัฐหรือไม่ และ 3) ราคาบอนด์ในปัจจุบันจะมีโอกาสปรับลดลงอีกมากหรือไม่เมื่อพิจารณาจากข้อมูลและภาวการณ์ในปัจจุบัน พบว่า 1) นักวิเคราะห์หลายรายเริ่มเชื่อว่าธนาคารกลางสหรัฐอาจไม่สามารถขึ้นดอกเบี้ยได้มากครั้งตามที่เฟด แถลงไว้ เนื่องจากความกดดันทางการเมืองภายในที่ไม่ต้องให้ค่าเงินดอลลาร์แข็งเกินไป และความเสี่ยงจากการเมืองในยุโรปที่อาจกระทบต่อการฟื้นตัวของโลก 2) หลายประเทศทั่วโลกอาจไม่ปรับดอกเบี้ยขึ้นตาม จากเหตุผลเศรษฐกิจภายใน และยังต้องการดำเนินนโยบายดอกเบี้ยต่ำอยู่ และที่สำคัญที่สุด 3) ราคาบอนด์ที่มีอันดับความน่าเชื่อถือสูงจากหลายประเทศ โดยเฉพาะจากแถบเอเชีย ยังมีราคาต่ำเมื่อเทียบกับราคาบอนด์สหรัฐที่มีความน่าเชื่อถือลำดับเดียวกัน หรืออีกนัยหนึ่งคือบอนด์จากแถบเอเชียยังให้ผลตอบแทนสูงกว่าบอนด์สหรัฐอยู่มาก แม้ดอกเบี้ยจะปรับขึ้นจริง และบอนด์เอเชียดังกล่าวราคาลดลงบ้างแต่คงไม่มาก ผลขาดทุนจากราคาที่ปรับลงไม่น่าสูงกว่าผลตอบแทนจากดอกเบี้ย และทำให้ผลตอบแทนรวม (แม้ลดลงบ้าง) แต่ยังเป็นบวก การลงทุนในบอนด์แถบเอเชียจึงยังน่าสนใจอยู่ต้องอย่าลืมว่า บอนด์เป็นสินทรัพย์สำคัญที่ใช้กระจายความเสี่ยงจากการลงทุนในหุ้นและสินค้าโภคภัณฑ์ ตามหลักการลงทุนแบบผสมผสาน นักลงทุนจึงไม่ควรทิ้งการลงทุนในบอนด์ แต่อาจปรับลดน้ำหนักลงบ้าง ลดการถือบอนด์ที่มีอายุยาวๆ ที่อาจมีราคาลดต่ำลงมากหากดอกเบี้ยปรับขึ้น และปรับมาถือครองบอนด์ที่ยังให้ผลตอบแทนสูงหรือราคายังต่ำอยู่